রয়্যাল রাম্বল (২০১৫)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত অষ্টাবিংশ অনুষ্ঠান ছিল। এই অনুষ্ঠানটি ২০১৫ সালের ২৫শে জানুয়ারি তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে। ২০১৩ সালের পর এটি ওয়েলস ফার্গো সেন্টারে ডাব্লিউডাব্লিউই-এর প্রথম এবং ২০০৪ সালের পর রয়্যাল রাম্বলের প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স রয়্যাল রাম্বল ম্যাচে সর্বশেষ রুসেভকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত ট্রিপল থ্রেট ম্যাচে সেথ রলিন্স ও জন সিনাকে এবং ডাব্লিউডাব্লিউই ট্যাগ টিম চ্যাম্পিয়নশিপ ম্যাচে দ্য উসোস ড্যামিয়েন মিজডাউ ও দ্য মিজকে পিনফলের মাধ্যমে পরাজিত করেছে।